বিদায় অনুষ্ঠানে প্রধান বিচারপতির দিকে ফুল ছোড়ার চেষ্টা!

ওয়েব ডেস্ক : সুপ্রিম কোর্টের (Supreme Court) প্রধান বিচারপতির পদ থেকে অবসর নিতে চলেছেন বিচারপতি বি আর গাভাই (B R Gavai)। আগামী ২৩ নভেম্বর তিনি অবসর গ্রহণ করবেন। কিন্তু তার আগেই বিদায় অনুষ্ঠানে প্রধান বিচারপতির উপর ফুল ছোড়ার চেষ্টা করলেন এক আইনজীবী। কিন্তু তাঁকে ফুল বর্ষণ থেকে বিরত রাখলেন প্রধান বিচারপতি গাভাই।

জানা গিয়েছে, প্রধান বিচারপতি বি আর গাভাইয়ের (B R Gavai) বিদায় অনুষ্ঠানে একজন আইনজীবী ১ নম্বর কোর্টরুমের ভিতরে প্রধান বিচারপতির উপর ফুলের পাপড়ি বর্ষণ করার চেষ্টা করেন। প্রধান বিচারপতি প্রশাংসা করার পর ওই আইনজীবী জানান, সম্মানের নিদর্শন হিসেবে প্রধান বিচারপতির উপর “বর্ষণ” করার জন্য ফুলের পাপড়ির একটি প্যাকেট নিয়ে এসেছেন। এমনকি তিনি প্যাকেটটি খুলে কিছু পাপড়ি হাতে নিয়ে ছোড়ার জন্য প্রস্তুতি নেন।

আরও খবর : সুপ্রিম কোর্টে ভারতীয় আইনশাস্ত্রকে অগ্রাধিকার! কী মন্তব্য বিচারপতির?

কিন্তু সেই সময় ওই আইনজীবীর উদ্দেশে প্রধান বিচারপতি বলেন, “না, না, ছুড়বেন না। ওটা কারোর হাতে তুলে দিন।” সূত্রের খবর, প্রধান বিচারপতির এমন বলার পরেই ওই আইজীবী আর ফুল ছোড়েননি। উল্লেখ্য, আগামী ২৩ নভেম্বর সুপ্রিম কোর্টের প্রধান বিচারপতির পদ থেকে অবসর গ্রহণ করবেন বিআর গাভাই। সেই কারণে শুক্রবার বিদায় অনুষ্ঠানের আয়োজন করা হয়েছিল। সেখানেই প্রধান বিচারপতির দিকে ফুল ছোড়ার চেষ্টা করেন এক আইজীবী। তবে তাঁকে ফুল ছুড়তে বারণ করেন বিচারপতি গাভাই।

অন্যদিকে, বিআর গাভাইয়ের অবসরের পর সেই পদে বসবেন বিচারপতি সূর্য কান্ত। তিনি হবেন দেশের ৫৩ তম প্রধান বিচারপতি। আগামী ২৪ নভেম্বর শপথ নেবেন তিনি। হিসেব মতো তিনি একবছর ২ মাস এই পদে থাকবেন। সুপ্রিম কোর্টের (Supreme Court) প্রচলিত সিনিয়রিটি রীতি মেনেই তাঁর নাম সুপারিশ করা হয়েছিল।

দেখুন অন্য খবর :